钦定古今图书集成/明伦汇编/氏族典/第071卷 > 朱芝埌〈弥鋠 宇渊 宙枝 硕熛〉
## 钦定古今图书集成/明伦汇编/氏族典/第071卷 > 朱芝埌〈弥鋠 宇渊 宙枝 硕熛〉

按《名山藏分藩记》：“唐宪王子承休王芝埌继妃焦氏
出，妃爱之。每入宫，母子坐食相对不为礼。遇节旦，召
乐妇入戏笑。庄王启焦欲责之，焦不问。王值其出宫，
召诘之，语不逊；王忿触之；芝埌詈王棰王之侍从母
焦怒，持铁槌捶王门，王闭不敢出。妃弟璟遂与芝埌
诬庄王殴骂继母，意图不轨；王亦奏芝埌淫乱事，王”
坐革爵，《宪宗》二十年也。《孝宗》七年复之。子《弥鋠》立，有
贤声。葬之日牵绋而号者数千人。子《宇渊》立。渊薨。子《宙枝》好学识典故不及封。子《硕熛》为王。